Peti Međunarodni šahovski turnir “Brotnjo Open 2023”za kadete i juniore – raspis

[2 ožujka, 2023](https://skbrotnjo.com/hr/2023/03/peti-medunarodni-sahovski-turnir-brotnjo-open-2023za-kadete-i-juniore-raspis/)  [urednik](https://skbrotnjo.com/hr/author/urednik/)[0 Comments](https://skbrotnjo.com/hr/2023/03/peti-medunarodni-sahovski-turnir-brotnjo-open-2023za-kadete-i-juniore-raspis/#respond) [Edit](https://skbrotnjo.com/hr/wp-admin/post.php?post=2724&action=edit)



**Raspis**

Šahovski klub Brotnjo iz Čitluka u suradnji sa Univerzitetom „Hercegovina“organizira 5. Međunarodni šahovski turnir “Brotnjo Open 2023” za kadete i juniore koji će se održati 26.03 2023 (nedjelja) sa početkom u 11.00h.

Dan prije 25.03 2023 (subota),na programu će biti edukacije i simultanke koje će se kao i turnir održati u prostorijama Fakulteta društvenih znanosti dr. Milenka Brkića Sveučilišta Hercegovina, u Bijakovićima (adresa: Kraljice mira 3, 88266 Međugorje, općina Čitluk).

Edukacija počinje u 11.30h a vodit će ih : IM Srđan Šale iz Splita i IM Ivan Galić iz Širokog Brijega.Poslije edukacije slijedi pauza pa simultanke sa edukatorima i IM Vitomirem Arapovićem.

Zahvaljujući Univerzitetu Hercegovina nudimo besplatan smještaj (petak i subota) noćenje za 44 osobe.

Rezervacije i sve ostale informacije vezane za smještaj možete dobiti na broju 063 730 – 440 ( Dragan Prskalo).

Prednost za smještaj imaju osobe koje se prve prijave i oni su dužni nakon prijave da najkasnije do 10.03 2023 na račun ŠK Brotnjo uplate kotizaciju za svoju djecu inače im nećemo moći garantirati smještaj.Broj žiro računa : 3060020000668784

Na turnir se mogu prijaviti i nastupati svi šahisti i šahistice iz Bosne i Hercegovine i inozemstva, koji su rođeni 2003. godine i mlađi.

**Šahisti i šahistice koji dolaze izvan Bosne i Hercegovine moraju imati ID broj svog matičnog šahovskog saveza bez kojeg neće moći nastupiti.**

Turnir se održava u tri skupine :

* 1. kategorija: kadeti – šahisti i šahistkinje rođeni 2011. godine i mlađi
* 2. kategorija: kadeti – šahisti i šahistkinje rođeni 2007. godine i mlađi
* 3. kategorija juniori – šahisti i šahistkinje rođeni 2003. godine i mlađi

Turnir se igra po švicarskom sustavu od 7 kola uz kompjutersko parovanje. Tempo igre po igraču je 10 minuta + 5 sekundi po odigranom potezu (od početka).

**Turnir će se rangirati za *Rapid* rejting listu FIDE.**

Natjecatelji su dužni sa sobom ponijeti ispravan digitalni šahovski sat i šahovsku garnituru.

S ciljem što bolje organizacije Turnira svi zainteresirani **natjecatelji se trebaju prijaviti najkasnije do subote 25.03 2023. godine do 12 sati**.

U prijavi je potrebno navesti:

* ime i prezime,
* datum i godinu rođenja,
* mjesto prebivališta
* ime šahovskog kluba za koji nastupa (ako je član/-ica kluba).

Za sudionike turnira upisnina/kotizacija iznosi 15  KM (cca 8 EUR) i moguće ju je uplatiti pri registraciji prije početka samog turnira.

Organizator je osigurao ručak ( roštilj,piletina,ćevapi,krompir i piće).Pratitelji koji žele biti na ručku moraju se prijaviti kao i sudionici turnira do 24.03 2023g.

Prijave za peti Međunarodni turnir za kadete i juniore “Brotnjo Open 2023” treba slati na e-mail adresu: **skbrotnjocitluk@gmail.com** ili porukom na broj +387 (0)63 788 537 (Alen Buntić).

Natjecatelji za registraciju trebaju ponijeti sa sobom neki dokument (osobnu iskaznicu, putovnicu, zdravstvenu knjižicu ili slično). Organizator zadržava pravo izmjene pravila turnira.

Suci turnira su :

* DA Tihomir Marić (glavni sudac)
* DA Ivo Petrović

Nagradni fond turnira:

Za Juniore /– ke :

* 1. Mjesto – Diploma Medalja + 70 KM
* 2. Mjesto – Diploma Medalja + 50 KM
* 3. Mjesto – Diploma Medalja + 30 KM

Za Kadete / – kinje **do 8 godina** :

* 1. Mjesto – Diploma Medalja + 50 KM
* 2. Mjesto – Diploma  Medalja + 30 KM
* 3. Mjesto – Diploma  Medalja + 20 KM

Za Kadete / – kinje **do 10 godina** :

* 1. Mjesto – Diploma Medalja + 50 KM
* 2. Mjesto – Diploma  Medalja + 30 KM
* 3. Mjesto – Diploma  Medalja + 20 KM

Za Kadete / – kinje **do 12 godina** :

* 1. Mjesto – Diploma Medalja + 50 KM
* 2. Mjesto – Diploma Medalja + 30 KM
* 3. Mjesto – Diploma Medalja + 20 KM

Za Kadete / – kinje **do 14 godina** :

* 1. Mjesto – Diploma Medalja + 50 KM
* 2. Mjesto – Diploma Medalja + 30 KM
* 3. Mjesto – Diploma Medalja+ 20 KM

Za Kadete / – kinje **do 16 godina** :

* 1. Mjesto – Diploma Medalja + 60 KM
* 2. Mjesto – Diploma Medalja + 40 KM
* 3. Mjesto – Diploma Medalja + 20 KM

**Posebne Nagrade :**

* Posebna nagrada za najbolju juniorku – poklon paket Sveučilišta Hercegovina.
* Za najboljeg juniora ŠK “Brotnjo” Čitluk – 30 KM
* Za najbolju juniorku ŠK “Brotnjo” Čitluk – 30 KM
* Za najboljeg kadeta ŠK “Brotnjo” Čitluk  – 30 KM
* Za najbolju kadetkinju ŠK “Brotnjo” Čitluk – 30 KM
* Za najmlađeg kadeta ŠK “Brotnjo” Čitluk – 30 KM
* Za najmlađu kadetkinju ŠK “Brotnjo” Čitluk – 30 KM
*

Nagrade nisu kumulativne.Ako igrač osvoji više nagrada po različitim kriterijima dobiva samo jednu nagradu po izboru.

Održavanje turnira pomogli su i Sveučilište Hercegovina,Športski savez Općine Čitluk, Ministartsvo kulture i športa Federacije BiH, Ministartsvo prosvjete, znanosti, kulture i športa HNŽ.